google/wiki40b huggingface dataset:
Karuteene

Karuteene on teene, mis lõpptulemusena toob negatiivseid tagajärgi sellele, kellele püüti teha heategu.
Eestikeelne mõiste, nii nagu ka saksa Bärendienst ning norra ja taani bjørnetjeneste, on tulnud 17. sajandi prantsuse kirjaniku Jean de La Fontaine'i valmist "L’ours et l’amateur des jardins". Hjalmar Falki ja Alf Torpi andmeil on valmi päritolumaa India ning algselt oli karu asemel ahv.
Eesti lugejaile on motiiv tuttav ka Ivan Krõlovi venekeelse muganduse kaudu, mis omakorda on eesti keelde tõlgitud. Krõlovi valm on kirjutatud mitte hiljem kui 1807. aasta mai alguses, kuna 4. mail 1807. aastal luges seda A. Hvostovi õhtul Ivan Krõlov. Esimest korda avaldati see Dramaatilises Teatajas 1808. aastal.
Valm räägib karust, kes enda sõbra eest kärbseid ära ajades tappis oma kohmakuse tõttu koos kärbsega ka sõbra. Krõlovi versioonis pole sõna "karuteene", kuid on lause "abivalmis loll on vaenlasest ohtlikum".
La Fontaine'i ja Krõlovi valmide sündmustikuga on nähtud paralleele ka Vana-Kreeka müüdis Deianeirast, kes kuulas kentaur Nessose pahatahtlikku soovitust ning kinkis Heraklesele koletise Lerna hüdra veres immutatud särgi. Nessose väitel pidi see rõivas tegema Heraklese haavamatuks, kuid tegelikult tappis mürgine veri Heraklese.
Aton

Aton, "päikseketas" on tuntud Päiksejumalus Keskmise Riigi ajast. Atumi ja Re ilmumisvorm. 
Kui Ehnaton Uue Riigi ajal võimule sai, kehtestas ta 1350 eKr (esimest korda ajaloos) monoteismi. Ainsaks jumalaks sai Aton, mis tuletati Atum´ist. Peamiseks kultuskohaks sai Amarna.
Kristiine Linnaosa Valitsus

Kristiine Linnaosa Valitsus on Tallinna Kristiine linnaosa juhtimiseks moodustatud ametiasutus.
See asub aadressil Tulika tänav 33b 10615 Tallinn.
Kristiine linnaosa veebileht: www.tallinn.ee/kristiine
Infotelefon 645 7100
e-post: kristiine@tallinnlv.ee
Linnaosa vanem on alates 28. novembrist 2017 Jaanus Riibe.
Terrebonne'i vald

Ajalugu

Vald moodustati 1822. aastal.
Keskuse tänav (Tallinn)

Keskuse tänav on tänav Tallinnas Mustamäe linnaosas Mustamäe asumis.
Tänava nimi võeti kasutusele 1966. aastal. Tänav algab Sõpruse puiesteelt ja kulgeb ümber Männi pargi. Keskosas ristub Mustamäe teega ja lõpeb Ehitajate teega. Tänava pikkus on umbes 660 meetrit.
Tänava ääres asuvad viie- ja üheksakorruselised paneelelamud. 2007 valmis Keskuse 14a seitsmekorruseline elamu (tellija OÜ Fine Kinnisvara, ehitas AS Harju Ehitus).
Keskuse tänavat mööda kulgevad Tallinna trollibussiliinid 4 (Keskuse – Balti jaam) ja 9 (Keskuse – Kopli). Keskuse 5 kinnistul asub trolliliini lõppjaama dispetšerihoone. Tänavale jäävad peatused: Männi ja Keskuse.
Keskuse 18 asub Tallinna Mustamäe Gümnaasium.
Aivo Saar

Aivo Saar (sündinud 25. mail 1937 Otepää vallas Tartumaal) on Eesti füüsik.

Elulugu

Aivo Saar on kooliõpetajate poeg.
Lõpetas 1954 Elva Keskkooli, 1959 TÜ füüsika osakonna, 1971 Küberneetika Instituudis aspirantuuri, tehnikakandidaat (1975, Eesti Teaduste Akadeemia), väitekiri "Pöördkoorikute pingeolukorra määramine fotoelastsusmeetodil". Oli 1962–73 Küberneetika Instituudi teadur, 1973–79 TPedI õppejõud-teadur, 1979–2003 dotsent.

Teadustöö

Uurimisvaldkond: eksperimentaalmehaanika (fotoelastsusmeetod); füüsika didaktika. Õpetanud optikat, tehnoloogia didaktikat; koostanud õppevahendeid. Üle 50 I–V klassi loodusõpetuse õpiku, tööraamatu ja -vihiku autor või kaasautor. Üle 20 teadustrükise.
Tartu Eesti Põllumeeste Selts

Tartu Eesti Põllumeeste Selts (lühend TEPS, ka Eesti Põllumeeste Selts Tartus) oli eesti põllumehi ühendav selts; ühtlasi eesti vanim.
Seltsi asutas 1870. aastal Johann Voldemar Jannsen, et edendada põllumajandust.
Selts korraldas arvukalt põllumajanduse ja tööstuse näitusi. Esimene näitus peeti 19.–20. septembril või 2. oktoobril 1876 Otepääl; see oli ühtlasi esimene Eesti näitus.
Esimest korda oli eesti näituse korraldamise küsimus kõne all Tartu Eesti Põllumeeste Seltsi koosolekul 6. märtsil 1872. Üksikasjalikumalt võeti idee küsimuse alla alles 3. mail 1875 seltsi koosolekul, kus otsustati "elajate tundmise ja suguloomade soetamise" otstarbel korraldada kohalikke näitusi igas kihelkonnas. 26. jaanuaril 1876 tegi seltsi esimees Mart Mitt peakoosolekul ettepaneku korraldada näitus, kus oleksid esindatud meie maa parimad loomad ja käsitööd. Et Tartus puudus sobiv koht korraldati näitus Otepääl. Näituse avakõnes tähendas seltsi tollane esimees Mart Mitt, et "see esimene eestlaste poolt korraldatud näitus, see on "õppetool täiskasvanuile", mis asutati rahvale äratamiseks, õpetuseks ja edasisaamiseks". Vaatamata vihmasele ilmale külastas näitust ligi 1400 vaatajat. Välja oli pandud 29 hobust, 21 piimalehma, 7 lammast, 6 siga, vilja ja käsitööd. Auhindu anti välja 24. Näituse korraldamisest võtsid osa ka sakslased, kes lootsid, et eesti näitus innustab rahvast osa võtma ka iga-aastasest Tartus korraldatavast suurest saksa augustikuu näitusest.
Teine eesti näitus peeti 1877. aastal samuti Otepääl, kolmas ja neljas Põltsamaal ning 1880–1886 korraldati näitusi Mustvees, Rõngus ja Nõos.
Põllumajandusnäituste raames hakati 20. sajandi algul eksponeerima ka Eesti kunsti. 1906. aastal esitles Tartu Eesti Põllumeeste Selts Eesti Üliõpilaste Seltsi majas eraldiseisvat kunstinäitust, mis sai hiljem tuntuks esimese Eesti kunstinäitusena.
Mir Pravoslavija

Mir Pravoslavija (venekeelse täieliku nimega Мир Православия : ежемесячная газета Эстонской Православной Церкви Московского Патриархата) oli Moskva Patriarhaadi Eesti Õigeusu Kiriku häälekandja, mis ilmus aastatel 1998–2017 Tallinnas (aastatel 1998–1999 ajalehe Русский Телеграф Russki Telegraf lehekülgedel). 
Ajalehte andis välja MTÜ Fjodor Dostojevski Nimeline Preemia. Ajalehe asutaja ja peatoimetaja (märts 1998 – juuli 2012) oli Vladimir Iljaševitš, toimetuse kolleegiumi esimees (2000–2012) ja peatoimetaja (august 2012 – august 2017) oli peapiiskop, hilisem metropoliit Kornelius (Jakobs). Ajaleht ilmus üks kord kuus.
Aastast 2017 ilmub ajaleht nimega Pravoslavnõi Sobessednik (täieliku nimega Православный Собѣседникъ : ежемесячная газета Эстонской Православной Церкви Московского Патриархата).
Irratsionaalarvud

Irratsionaalarvudeks nimetatakse mitteperioodilisi lõpmatuid kümnendmurde.
Irratsionaalarvude hulk koos ratsionaalarvude hulgaga moodustavad reaalarvude hulga.
Irratsionaalarvude hulka kuuluvad näiteks kuldlõige, , Euleri arv, pii (π). Esimese irratsionaalarvu √2, avastasid pütaagorlased umbes 6. sajandil eKr. Nad omistasid suure tähenduse arvudele ja nende suhetele. Selgus, et ruut, mille külje mõõduks on 1, omab diagonaali pikkusega √2. Legend räägib, et pütaagorlane Hippasos olevat avalikustanud selle sekti avastatud saladuse. Selline uutmoodi arv, mida ei saanud esitada kahe arvu suhtena ei sobinud kokku pütaagorlaste idealistliku maailmavaatega arvude harmoonilistest, kindlapiirilistest ja lõplikest seostest. Selle avalikustatud ebakõla tõttu olevat Hippasos hukatud.
Sinine on sinu taevas

Sündmustik

Teose sündmustik toimub tänapäeva Eestis, kus elanikke tabab ootamatu terrorilaine. Romaani peategelasteks on saksa ajakirjanik ja eesti telesaatejuht.

Romaani tõlked

Soome keeles ("Sininen on sinun taivaasi") ilmus teos Like kirjastuselt sarjas "Rikos kannattaa" 2011. aasta sügisel Jouko Vanhaneni tõlkes.
Lipetsk

Ajalugu

Lipetsk on asutatud 1702. aastal, linnaõigused sai 1779. aastal.
1803. aastal hakkas linnas mineraalveeallikate juures tegutsema kuurort.

Rahvastik

Elanike arv on 503 100 (2005).

Tööstus

Lipetsk on tähtis tööstuskeskus. Tööstustoodangust u 80% annab mustmetallurgia, terasetoodang on u 9 miljonit t aastas. Seal asuvad ka Indesit kodumasinate tehased (külmikud, pesumasinad), suur tsemenditehas jm. Linnas asub soojuselektrijaam.

Transport

Lipetskis on mitu raudteejaama ja -platvormi, mis asuvad Jeletsi-Grjazi raudteeliinil. On olemas kitsarööpmeline raudtee, mis kuulub Lipetski silikaattoodete kombinaadile. Lipetski lennujaam asub linnast 10 km kaugusel.
Linnatransport on esitatud busside, trollide ja trammidega.
Paju-lõunakõrsik

Paju-lõunakõrsik (Chalcolestes viridis) on liik kiile sugukonnast kõrsiklased. 
Eestis leiti seda kiili esmakordselt augustis 2018.
Paju-lõunakõrsikud munevad munad vee kohal rippuvatesse pajuokstesse.
Less

Muutujad

Less lubab muutujaid deklareerida. Muutujad on Lessis defineeritud ätt-märgiga (@). Muutujaid väärtustatakse kasutades koolonit (:). Muutujate väärtustamisel võib sarnaselt paljude programmeerimiskeeltega kasutada ka juba olemasolevaid muutujaid. Transleerimise käigus asendatakse muutujad vastavate väärtustega ning väljastatakse legaalne CSS-dokument.
// Variables@link-color:        #428bca; // sea blue@link-color-hover:  darken(@link-color, 10%);// Usagea,.link {
  color: @link-color;}a:hover {
  color: @link-color-hover;}
Ülevalolev kood kompileeritaks järgnevasse CSS-koodi:
a,.link {
  color: #428bca;}a:hover {
  color: #3472a7;}
Esialgses koodis kasutatakse ka funktsiooni Darken, mis muudab etteantud värvi teatud protsendi võrra tumedamaks. Sarnaseid funktsioone leidub Lessis palju. Täpsemalt tuleb sellest juttu funktsioonide alapeatükis.

Mikserid

Mikserid on üks Lessi kasutatavamaid omadusi. Miksimine võimaldab ühe klassi seest teisi klasse välja kutsuda sarnase süntaksiga, nagu paljudes programmeerimiskeeltes funktsioone välja kutsutakse. Seetõttu saab korduvat koodi oluliselt vähendada ning olemasolevat koodi uuesti kasutada.
.a, #b {
  color: red;}.mixin-class {
  .a();}.mixin-id {
  #b();}
Ülevalolev kood kompileeritaks järgnevasse CSS-koodi. Sulud klassi nimetuse taga on vabatahtlikud. Võib olla nii .a() kui ka .a.
.a, #b {
  color: red;}.mixin-class {
  color: red;}.mixin-id {
  color: red;}
Miksimisega saab klassile ette anda ka parameetreid. Näiteks võime defineerida järgneva klassi "border-radius", mis võtab sisse ühe parameetri.
.border-radius(@radius) {
  -webkit-border-radius: @radius;
     -moz-border-radius: @radius;
          border-radius: @radius;}
Kasutada saame klassi näiteks järgnevalt:
#header {
  .border-radius(4px);}.button {
  .border-radius(6px);}
1992. aasta suveolümpiamängud

1992. aasta suveolümpiamängud olid XXV nüüdisaegsed olümpiamängud, mis toimusid 25. juulist 9. augustini 1992 Barcelonas, Kataloonia autonoomse maakonna ja samanimelise provintsi halduskeskuses.  
Linna asutasid III sajandil eKr kartaagolased (Kartaago koloonia Barcino). Seejärel kuulus Barcino roomlastele, lõunagootidele, araablastele ja frankidele. Autonoomse Kataloonia pealinnaks sai Barcelona 1932. aastal. 
Barcelona asub Kirde-Hispaanias Vahemere rannikul, kõrgusel 0–180 meetrit üle merepinna, 47°25' põhjalaiust, 2°10' idapikkust.
Bacelona kinnitati olümpialinnaks ROK-i 91. istungil Lausanne'is 17. oktoobril 1986. Varem oli Barcelona kandideerinud 1924, 1936, 1940 ja koos Madridiga 1972. aastal. Esimese hääletusvooru tulemused: Barcelona 29, Pariis 19, Brüssel 13, Brisbane 11, Birmingham 8, Amsterdam 5. Teise hääletusvooru tulemused: Barcelona 37, Pariis 20, Belgrad 11, Brisbane 9, Birmingham 8. Kolmanda hääletusvoor tulemused: Barcelona 47, Pariis 23, Brisbane 10, Belgrad 5. Barcelona kogus kolmandas voorus vajaliku häältearvu. Ühe põhjusena võib Barcelona valikul esile tuua ka selle, et ROK-i president Samaranch oli sündinud Barcelonas.
Symphimus

Levila

Need maod on levinud Mehhikos ja Belize'is.
Osatuletis

Osatuletiseks nimetatakse matemaatilises analüüsis  sellist funktsiooni tuletist, mille arvutamisel mingi muutuja  järgi punktis  loetakse teised muutujad konstantseks.
Osatuletis on üks matemaatilise analüüsi kõige olulisemaid mõisteid ning seda kasutatakse gradiendi, mitme muutuja funktsiooni täisdiferentsiaali, rootori, divergentsi ja paljude teiste matemaatiliste mõistete defineerimisel. Seetõttu leiab osatuletis olulist kasutust näiteks rakendusmatemaatikas ja füüsikas.

Geomeetriline tähendus

Nii nagu analüütilises käsitluseski, on osatuletiste geomeetrilisel tõlgendusel palju sarnast tavaliste tuletistega. Näiteks kahe muutuja funktsioonid defineerivad kolmemõõtmelises ruumis sageli mingi pinna. See pind koosneb lõpmatust hulgast punktidest ning igas punktis on pinnal lõpmatu arv puutujaid. Osatuletise operaatori rakendamine mingis punktis tähendab sisuliselt ühe sellise puutuja tõusu leidmist.
Hauho vald

Külad

Aikkola, Ajoranta, Alvettula, Apoo, Eteläinen, Hahkiala, Hakkala, Hankala, Hauho, Hauhontausta, Heinäkangas, Hyvikkälä, Hyömäki, Ilmoila, Joki (Jokioinen), Juntula, Kalaila, Keso, Kokkala, Kokkila, Kukkola, Kyttälä, Lautsia, Lehdesmäki, Lehtelä, Matkantaka, Miehoila, Mustila, Okerla, Pappila, Porras, Porsoo, Rukkoila, Saha, Sappee, Sotjala, Torvoila, Tuittula, Tuulimylly, Uusikylä, Vihavuosi, Villantila, Vitsiälä, Vuolijoki
Sonya-klassi miinitraaler

Sonya-klassi miinitraaler, vene keeles проект 1265 Яхонт (projekt 1265 Jahont), on Nõukogude Liidus hulgaliselt valmistatud ja mitmes riigis tänaseni kasutusel olev rannikumere ja avamere miinitraaler.

Ajalugu

Traaleri väljatöötamist alustati 1968. aastal, vahetamaks välja Vanya-klassi miinitraalerid. Esimene laev valmis 1971. aastal ja seeriatootmine algas 1972. aastal. Kokku ehitati kuni 81 seda klassi laeva, neist umbes 20 läks või jäi välisriikidele. Vähemalt 5 seda klassi laeva (BT-44, BT-122, BT-143, BT-150, BT-94) paiknesid Nõukogude okupatsiooni lõpuaastail ka Tallinna mereväebaasis. Tootmine lõpetati 1991. Lõpus lisandusid tosinkond modifitseeritud versiooni 1265E.
Enamus Sonya klassi laevu on tänaseks maha kantud. 
Järeltulijaks oli üldiselt plaanitud märksa suurem Aleksandrit-klassi miiniotsija, kuid see hakkas ühtlasi asendama ka suuremaid ookeani-miinitraalereid.
Andres Arrak

Töö

1984-1998 oli Arrak Tartu Riikliku Ülikooli/Tartu Ülikooli majandusteaduskonna lektor. 1998-2006 oli ta Audentese Ülikooli majandusteooria õppetooli juhataja ning 2006-2012 Mainori Kõrgkooli Ärijuhtimise Instituudi direktor. 2012. aasta suvel lahkus Arrak Mainorist ning asus tööle Estonian Business Schooli juurde loodud Vaba Majandusmõtte Keskuse juhatajana. 1. jaanuarist 2014 oli ta Eesti Rahva Muuseumi turundusjuht.
15. novembril 2014 teatas Arrak liitumisest erakonnaga Isamaa ja Res Publica Liit. Peatselt pärast seda vabastati Arrak Eesti Rahva Muuseumi turundusjuhi ametikohalt, mille põhjuseks ta ise pidas liitumist erakonnaga. Muuseumi direktor Tõnis Lukas lükkas need väited ümber ja selgitas, et tegemist oligi 2014. aasta lõpuni kehtiva lepinguga, mida ta otsustas mitte pikendada Arraku mitterahuldava tööalase panuse tõttu.
2012. aastal algatas tarbijakaitseamet menetluse Arraku osalusega portaali pangalaen.ee suhtes, kuna lehel puudusid kontaktandmed. Samuti eitasid pangad ja finantsinspektsioon Arraku väiteid, nagu oleks portaali autorid teinud nendega koostööd.

Seisukohad

Andres Arrak on avaldanud rea publitsistlikke artikleid, milles pooldab majanduslikku liberalismi ning kritiseerib Lääne-Euroopa riikide ja Euroopa Liidu majanduspoliitikat. 
Arrak esindas ka seisukohta, et Eesti krooni devalveerimine oleks olnud vale ning võrdles seda püksi pissimisega.
Henri Becquerel

Elulugu

Becquerel sündis füüsikust isa peres. Suguvõsas oli mitu põlvkonda nimekaid teadlasi ning ka Henrist ja ta vennast Jeanist said teadlased. Henri õppis reaalaineid École Polytechnique'is ja inseneriteadust École des Ponts et Chaussées's.
Aastal 1890 abiellus ta Louise Désirée Lorieux'ga.

Teadustöö

Becquerel huvitus fluorestsentsist. Pärast röntgenikiirguse avastamist uuris ta, kas fluorestseerivad uraanikristallid kiirgavad ka röntgenikiiri. Tema hüpotees leidis 24. veebruaril 1896 kinnitust ja hiljem avastas ta, et kristallid kiirgavad ka ise. Seda nähtust hakati kutsuma radioaktiivsuseks.
Standardtantsud

Standardtantsud on võistlustantsus kasutatav tantsude kategooria, mille alla kuuluvad aeglane valss, tango, viini valss, aeglane fokstrott ja quickstep. Samad tantsud on tuntud ka seltskonnatantsudena.
Charltoni maakond

Ajalugu

Maakond moodustati 1854. aastal.
Kendama

Kendama (けん玉, "mõõk [ja] pall") on Jaapani traditsiooniline mänguasi. See koosneb käepidemest ja pallist, mida ühendab nöör. Käepide või ken omab kolme kausisarnast pesa ja ühte teravikku, mille suurus ühtib palli sees oleva auguga. Kendamaga mängimine nõuab osavust ja kendama ei sobi alla 7-aastastele lastele. Kendamaga mängimiseks on vaja ühte inimest. Väliselt on kendama sarnane jojo'ga.

Kuidas mängida kendamaga?

Mängija pillutab käepidemest kinni hoides palli ülesse ja püüab siis palli mõnesse kausjasse pesasse püüda või teraviku otsa saada.
Briti Filmi- ja Telekunsti Akadeemia auhinnad

Briti Filmi- ja Telekunsti Akadeemia auhinnad (ka Briti Akadeemia auhinnad; ingl British Academy of Film and Television Arts Awards; BAFTA) on Suurbritannia filmi-, tele- ja muude meelelahutusvaldkondade auhinnad, millega Briti Akadeemia vastavate valdkondade esindajaid igal aastal tunnustab.
Dmitri Bõkov

Dmitri Lvovitš Bõkov (Дмитрий Львович Быков; sünninimi Dmitri Zilbeltrud; sündinud 20. detsembril 1967 Moskvas) on vene kirjanik ja ajakirjanik.
Dmitri Bõkov lõpetas 1991. aastal Moskva Ülikooli ajakirjanduse teaduskonna kirjanduskriitika eriala cum laude.
Ta on Moskva Riikliku Rahvusvaheliste Suhete Instituudi maailma kirjanduse ja kultuuri kateedri professor.
2004. aasta suveolümpiamängud

Avatseremoonia

Avatseremoonia toimus 13. augustil algusega kell 21 Eesti aja järgi. Olümpiastaadionil viibis 72 000 pealtvaatajat. Teleülekande vaatajate arvuks hinnatakse neli miljardit. 
Eelnes 28 sekundit kestnud sekundite lugemine (vastavalt kaasaegsete olümpiamängude olümpiaadide arvule) võimendatud südamelöökide saatel. 
Järgnes tulevärk ning staadioni keskel asuvast basseinist kerkis põlev olümpiarõngaste kujutis. 
Vaatemäng demonstreeris kreeka kultuuri arengut. Selle alguses purjetas staadionile kreeka poiss laeval, millel lehvis Kreeka lipp. Seejärel ilmusid vaatajate silme ette vanakreeka mütoloogia tegelased. 
Sportlaste sissemarssi alustas Kreeka lipu kandja (Kreeka delegatsioon ise sisenes kõige viimasena). Teiste seas tulid väljakule Afganistani sportlased: nad ei olnud olümpiamängudel osalenud Talibani võimuletulekust saadik. Tähelepanu äratas ka Iraagi delegatsiooni osalemine, sest Iraagi sportlasi oli piinanud Saddam Husseini poeg Uday Hussein. Põhja-Korea ja Lõuna-Korea sportlased sisenesid koos; kummagi maa esindaja koos kandsid lippu, millel olid kujutatud Korea poolsaarpunased kontuurid valgel taustal. Kiribati osales olümpiamängudel esimest korda. USA delegatsiooni sisenemisel avaldasid paljud vaatajad protesti USA Iraagi-poliitika vastu. 
Pärast delegatsioonide sissemarssi esines Björk. 
Kreeka president Konstantínos Stefanópoulos kuulutas mängud avatuks. 
Olümpiatule süütas Nikólaos Kaklamanákis. Süütamiseks oli osa tuletornist hiigeltõrvikuga kummardunud staadioni kohale.
Pružany Püha Neitsi Maarja Taevamineku kirik

Kirikuhoone

Pružany Püha Neitsi Maarja Taevamineku kirik on neoklassitsistlik hoone. Sümmeetrilist fassaadi liigendab kolmnurkse frontooniga kõrge viil. Viilu külgedel asuvad voluudid. Peasissekäik on kujundatud lodžana, mille kohal asub ümarkaar. Kiriku külgi liigendavad pilastrid.
Kiriku võlvitud lagi asub vahetult katuse all, et madalas hoones oleks rohkem avarust.

Ajalugu

Kirikut hakati kavandama aastal 1522 valminud puidust Püha Sigismundi ja Václavi kiriku asemele. Pärast 1863. aasta ülestõusu pooleliolev hoone aga võõrandati ja anti õigeusu kirikule. Aastal 1877 põles vana katoliku kirik maha ja katoliku kogudus jäi kirikuta. Tsaarivõimud lubasidki kirikut ehitada, tingimuseks oli see, et kirik ei tohtinud olla teistest linna hoonetest kõrgem. Ühtlasi finantseerisid Vene võimud kiriku ehitamist 22 000 rublaga.
Aastal 1881 osteti kiriku ehitamiseks maa ja ehitus lõppes 1883. aastal. Kiriku juurde ehitati ka kaheksa meetri kõrgune kahekorruseline kellatorn. 8. septembril 1884 õnnistati kirik sisse. Lisaks neitsi Maarjale pühendati see ka veel Annale ja Carlo Borromeole. Aastal 1886 valmis ka puidust kirikla hoone.
Esimese maailmasõja ajal sai kirikuhoone kannatada. Aastail 1929–1930 kirikut remonditi, ühtlasi viidi hoonesse ka elekter. Aastal 1939 sai sealseks vaimulikuks Kazimierz Świątek, kes pidas seda ametit aastani 1944. Pärast tema teistkordset arreteerimist käis kaks aastat kirikus jumalateenistusi pidamas Antoni Rojko, seejärel käisid koguduse liikmed kaks aastat kirikus koos ilma vaimulikuta. 2. märtsil 1948 kirik suleti.
19. aprillil 1951 võttis Pružany rajooni täitevkomitee vastu otsuse muuta kirik kultuurimajaks. Osa kiriku varadest müüdi maha, osa anti teatrile rekvisiitideks. 8. detsembril 1991 hakati kultuurimaja ruumides taas jumalateenistusi pidama.
1. veebruaril 1993 tagastati kirik kogudusele. Seekord pühendati see sisse pühitsemisel üksnes neitsi Maarjale. Sama aasta 6. veebruaril pidas selle sündmuse tähistamiseks kirikus jumalateenistuse selleks ajas peapiiskopi ametit pidav Kazimierz Świątek. Aastal 1998 alustati kirikuhoone renoveerimist.
Sardtsementkonstruktsioon

Sardtsementkonstruktsioon (ka armotsementkonstruktsioon) on tiheda peenikesest traadist võrguga armeeritud peenbetoonist õhukeseseinaline ehituskonstruktsioon. Sellised konstruktsioonid erinevad harilikest raudbetoonkonstruktsioonidest väiksema paksuse (15–20 mm), suurema veetiheduse ja märksa suurema praokindluse poolest.
Sardtsementkonstruktsioon leiutati 19. sajandi II poolel, selle tuntud kasutajad on olnud prantsuse arhitekt Anatole de Baudot 1900. aastatel ja itaalia insener Pier Luigi Nervi 1940. aastatel.
Fukushima prefektuur

Geograafia

Idaosas paikneb Abukuma ahelik, lääneosas Ōu aheliku lõunaosa. Suurim jõgi on Abukuma jõgi ja suurim järv Inawashiro järv.

Sümbolid

Fukushima prefektuuri tunnuslind on jaapani kärbsenäpp (Ficedula narcissina), tunnuspuu on jaapani tselkva (Zelkova serrata) ja tunnuslill lühiviljaline rododendron  (Rhododendron brachycarpum).

Haldusjaotus

Fukushima prefektuur on jaotatud 61 omavalitsuseks, millest 13 on suurlinnad (市 shi).

Majandus

Tööstus tugineb tuumaenergiale. Prefektuuris asuvad Fukushima I tuumaelektrijaam ja Fukushima II tuumaelektrijaam. Rannikul on oluline kalandus, sisemaal põllumajandus. Majandusele andis suure tagasilöögi 2011. aasta Sendai maavärin.
Väiketüll

Levik

Väiketülli areaal on lai, ulatudes läänest Euroopast idas Indohiinani, põhjast Skandinaavia poolsaarelt lõunas Põhja-Aafrikani.

Arvukus

Euroopas pesitseb neid 63 350 – 94 820 paari, neist Eestis umbes 2000 paari .

Elupaik

Väiketüllid eelistavad, nagu liivatüllidki, klibust mererannikut või mageveeäärseid randu. Väiketüll elutseb tihti ka vanades paemurdudes, kruusaaukudes ja liivastel väljadel, kus ta tänu oma keha väiksusele ja vöödilisusele ümbritseva keskkonnaga üsna hästi kokku sulab .

Paljunemine

Väiketülli pesaks on lihtne lohk rannal, mis on harilikult kiviklibuga voodertatud. Pessa muneb ta juuli alguseks 4 väikest kollakashalli mustpruunide täppide ja kriipsukestega muna. Kui esimene kurn peaks ära söödama võivad linnud muneda ka järelkurna. Poegade eest hoolitsevad mõlemad vanemad. Esimesed pojad lendavad pesast välja juba juuli teisel poolel .

Toitumine

Väiketüll sööb vaid selgrootuid (eriti armastab vastseid) .

Kaitse

Kuulub Eestis looduskaitse III kategooriasse, kuna liigi arvukus on pidevalt vähenenud.
Hannoveri lennujaam

Hannoveri lennujaam (IATA: HAJ, ICAO: EDDV) - nimetatakse ka Hannover-Langenhageniks - on Hannoveri rahvusvaheline lennujaam. See on üheksas suurim lennujaam Saksamaal ja asub Langenhagenis, Hannoveri kesklinnast 11 km põhja pool. Lennujaam pakub lende Euroopa suurlinnade ja vaba aja veetmise sihtkohtadesse ning on kodulennujaamaks Eurowingsile, Condorile, SunExpress Deutschlandile ja TUIfly'ile.